**เอกสารประกอบการประชุมคณะกรมการจังหวัดและหัวหน้าส่วนราชการฯ ประจำเดือนพฤษภาคม 2561**

**วันพุธ ที่ 30 พฤษภาคม 2561**

**สำนักงานพัฒนาชุมชนจังหวัดอ่างทอง**

**เรื่องเพื่อทราบ**

**1. สรุปผลการดำเนินโครงการส่งเสริมการตลาดและประชาสัมพันธ์การท่องเที่ยวเชิงรุกกิจกรรม Road Show การท่องเที่ยวและสุดยอด OTOP ภายใต้ชื่องาน “มหัศจรรย์วิถีไทย ยลเสน่ห์เจ้าพระยา-ป่าสัก”**

สำนักงานพัฒนาชุมชนจังหวัดอ่างทอง กำหนดดำเนินโครงการโครงการส่งเสริมการตลาดและประชาสัมพันธ์การท่องเที่ยวเชิงรุกกิจกรรม Road Show การท่องเที่ยวและสุดยอด OTOP ภายใต้ชื่องาน “มหัศจรรย์วิถีไทย ยลเสน่ห์เจ้าพระยา-ป่าสัก” โดยการนำสินค้าเด่น สินค้าดี แห่งภูมิปัญญาของผู้ผลิต ผู้ประกอบการ OTOP ของจังหวัด ในกลุ่มจังหวัด ภาคกลางตอนบน 2 และการท่องเที่ยวมาจัดแสดงและจำหน่าย จำนวน 100 ราย (บูธ) โดยมีวัตถุประสงค์เพื่อเพิ่มโอกาสและขยายช่องทางการตลาดสินค้า OTOP รวมทั้งเพิ่มรายได้ให้แก่ผู้ผลิต ผู้ประกอบการ ตลอดจนสร้างแรงจูงใจให้นักท่องเที่ยวที่เดินทางเข้ามาท่องเที่ยวในกลุ่มจังหวัด ภาคกลางตอนบน 2 เพื่อกระตุ้นให้เกิดการสร้างงานและสร้างรายได้ให้แก่ประชาชน ซึ่งกิจกรรมดังกล่าว ได้ดำเนินการ ระหว่างวันที่ 16 – 21 พฤษภาคม 2561 จำนวน 6 วัน ณ ศูนย์การค้าฟิวเจอร์พาร์ค รังสิต โซนอไลฟ์พาร์ค อำเภอธัญบุรี จังหวัดปทุมธานีมียอดจำหน่ายรวม **ทั้งสิ้น 5,585,528 บาท (-ห้าล้านห้าแสนแปดหมื่นห้าพันห้าร้อยยี่สิบแปดบาทถ้วน-)**

 แยกเป็นตามประเภทผลิตภัณฑ์ ดังนี้

 1. ประเภทอาหาร จำนวน 2,754,297 บาท

 2. เครื่องดื่ม จำนวน 223,370 บาท

 3. ผ้าและเครื่องแต่งกาย จำนวน 850,792 บาท

 4. ของใช้ฯ จำนวน 813,801 บาท

 5. สมุนไพรที่ไม่ใช่อาหาร จำนวน 905,968 บาท

 6. OTOP Trader จำนวน 37,300 บาท

2

 **2. การดำเนินงานตลาดประชารัฐสุขใจ คนไทยยิ้มได้**

 สำนักงานพัฒนาชุมชนจังหวัดอ่างทอง กำหนดดำเนินการตลาดประชารัฐสุขใจ คนไทยยิ้มได้ ณ บริเวณริมแม่น้ำเจ้าพระยา หน้าศาลากลางจังหวัดอ่างทอง ซึ่งเปิดดำเนินการจำหน่าย ทุกวันอังคาร์ –พุธ ของสัปดาห์ สินค้าที่จำหน่าย ได้แก่อาหาร เครื่องดื่ม และในขณะนี้ได้ประสานกลุ่มเกษตรกรนำพืชผัก ผลไม้ และประสานห้างบิ๊กซีนำสินค้ามาจำหน่าย ซึ่งในปัจจุปันมีร้านสนใจแสดงความประสงค์ร่วมจำหน่าย จำนวน 30 ราย ซึ่งมีรายการอาหารที่จำหน่ายในงาน เช่น กุ้งอบวุ้นเส้น ผัดไท หอยทอด หมูสะเต๊ะ ข้าวมันไก่ เป็นต้น